Cuneiform Tablet Kt 94/k 1009 (AKT 6a 225)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ku-zi-zi-a lá-qé-ep ù a-na-a-na qí-bi-ma um-ma en-um-a-šùr-ma a-na a-na-a-na qí-bi-ma lá-ma a-na kà-tí-lá a-li-ku 5 na-ru-uq GIG ú 2 na-ru-uq ŠE-am e-lá-nu-ma e-zi-ba-ki-im a-ḫa-ma 17 na-ru-uq 2 DUG GIG ú 17 na-ru-uq 2 DUG ŠE-am iš-tù tù-um-li-a iš-du-du-nim mì-ma ú-ṭí-tim ú KÙ.BABBAR ša nu-a-e a-bi i-a-tí-ma e-ta-aṣ-ra-am a-pu-tum a-na a-wi-il₅-tim lá ta-pá-ṭí-ri ú mì-ma lá ta-dí-ni-ší-im ú iš-tí e-wa-ri-mu-ša ta-ḫi-tám áš-pu-ur-ší-im a-ḫu-a a-tù-nu a-ma-kam na-ḫi-da-ší-ma i-na ḫu-ur-ší-a ší-lá-tum lá i-ba-ší-ma li-bi lá i-ma-ra-aṣ ṭup-pí-a ú ú-tù-up-tí lu tù-ša-ṣí-ir ma-lá ú-ṭù-tum a-bi-ki-tim i-gi₅-im-ru úz-ni pí-té-a a-dí bu-lá-tí ša a-bi-a a-ḫi ú-pá-ta-a-ni-ni a-sà-ḫu-ur lá-ma a-li-kà-ni ma-ṣa-ar-tám a-lá-ḫu-um ip-té-té-e ú bu-lá-tí uš-té-ṣí-i lu KÙ.BABBAR i ba-áb-tí-a lá-qé-ep im-ḫu-ur lu ša šé-ep e-wa-ru-mu-ša i-ri-iḫ lu 1.5 ma-na KÙ.BABBAR ú 3.16666 GÍN KÙ.GI ša iš-tí am-tí-a i-ba-ší-ú ší-ma-am ma-aḫ-ra-am ša ba-lá-ṭí-a ša-ma-ma iš-tí e-wa-ri-mu-ša šé-bi₄-lá